**Njemački jezik, utorak, 28.04. , Wo sind meine Sportsachen?**

Dobar dan, draga djeco!

Najprije osvrt na prošlu domaću zadaću. Čini mi se da nekima nije išao ovaj zadatak. Uvijek dobro proučite moje riješene primjere! Ovdje ste trebali poslušati i napisati što je rekao Klaus! Dakle, nekome dajete savjet da se bavi nekim sportom. Zato se na kraj rečenice stavlja uskličnik.

 Npr. Igraj nogomet!- Spiel Fußball! ( od glagola spielen odbacimo zadnja 2 slova i dobijemo spiel) Roni!- Tauch(e)- također od tauchen odbacimo en , e se može dodati zbog lakšeg izgovora, ali i ne mora, zato je u zagradama. Igraj tenis!- Spiel Tennis! Jaši! – Reite! Mačuj se! – Ficht(e)! Vozi biciklu!- Fahr(e) Rad! Igraj košarku!- Spiel Basketball!

I napomena, još uvijek neki nisu poslali svoje domaće radove (kao da ne čitaju upute za sat njemačkog jezika) !!! Aktivnost se ocjenjuje!

Sada idemo dalje! Udžbenik, str.52. Wo sind meine Sportsachen? (Gdje su moje sportske stvari?)

Ako se želimo baviti sportom, potrebni su nam neki sportski rekviziti. Te rekvizite imate na slici. Dolje ispod trebate dopuniti kao u zadanom primjeru:

Želim roniti. Gdje je moja maska za ronjenje?

Ich möchte tauchen. Wo ist meine Taucherbrille?

Ovo što je potcrtano, treba u ostalim primjerima promijeniti.

Pazite, mein će biti ako je imenica muškog(der) ili srednjeg (das) roda, dakle: mein Basketball, mein Fahrrad. Meine se koristi za imenice ženskog (die) roda i za množinu (die), dakle: meine Badehose i za množinu Wo sind meine Skier?

Sljedeći primjer: Ich möchte Fußball spielen. Wo ist mein Fußball?

Ove će vam riječi biti potrebne: schwimmen-plivati, rodeln-sanjkati se, reiten-jahati, Ski fahren- skijati, fechten- mačevati se.

Samostalno napišite još bar 5 primjera. Pogledajte moje rečenice iznad.

Domaći pošaljite na pregled do četvrtka ujutro.

Lijep pozdrav, vaša učiteljica!